AfriForum oorhandig 'Kill the Boer'-boek aan Ramaphosa | Maroela Media
Ernst Roets, adjunk- uitvoerende hoof van AfriForum (Skermgreep uit die video)
Die burgerregte-organisasie AfriForum het Dinsdag 'n eksemplaar van die boek Kill the Boer per hand by die kantoor van president Cyril Ramaphosa afgelewer, ten einde die kernargumente vir die prioritisering van plaasmoorde onder sy persoonlike aandag te bring.
'n Ope brief aan die president in videoformaat is ook vandag op YouTube gepubliseer, waarin Ernst Roets, adjunk- uitvoerende hoof van AfriForum en outeur van dié boek, sekere dele van die boek voorlees om die kernargumente uit te lig.
Roets verduidelik hierdie stap volg nadat Ramaphosa op 26 September vanjaar in New York ontken het dat daar so iets soos plaasmoorde in Suid-Afrika is. Ramaphosa het ook verlede week in die parlement probeer om sy stellings te verduidelik en te regverdig. Ramaphosa het in dié verduideliking bloot syfers aangehaal om aan te voer dat plaasmoorde slegs 'n klein komponent van die totale aantal moorde in Suid-Afrika uitmaak.
"Die punt is, weer eens, dat plaasaanvalle en plaasmoorde 'n unieke misdaad met verreikende gevolge behels en 'n teenstrategie regverdig. U ontkenning van die omvang van die krisis impliseer dat u nog nie die eerste stappe gedoen het om die krisis op te los nie, naamlik om te erken dat daar wel 'n krisis is."
dink afri-forum vir een oomblik dat "stir-all" die boek sal lees, wat nog daardeur blaai
Ag my mense, al lees hy die boek, dink jul dat hy WERKLIK n duit omgee? Dink julle hy weet nie dat blanke boere vermoor word nie? Hy weet, hy gee nie om nie. Ek sou meer wou sê, maar dan word my kommentaar nie geplaas nie.
CR het deur sy uitlatings in NY en aan Bloomberg TV, 'n magdom mense wêreldwyd bereik wat nou glo dat daar geen plaasmoorde plaasvind nie en dat dit buite verband geruk word deur Afriforum. Dit was sy doel en hy het geslaag. Al erken hy dit nou plaaslik, kan dit nie die skade en persepsie van die wêreld oor Afriforum en plaasmoorde verander nie. Afriforum sal dalk meer bereik om die boek aan Mike Pompeo te oorhandig.